b'\n_START_ARTICLE_\nCasa n\xc3\xbamero 11\n_START_SECTION_\nDescripci\xc3\xb3\n_START_PARAGRAPH_\nLa casa n\xc2\xba 11 de Riudaura conserva \xc3\xbanicament d\'interessant una bonica llinda situada damunt la porta principal i t\xc3\xa9 la seg\xc3\xbcent inscripci\xc3\xb3: "1792" i "BVS VETS". Entremig i tallant les dues inscripcions hi apareix una creu cristiana dins d\'un cercle sota la qual hi ha les lletres IHS.\n_START_SECTION_\nHist\xc3\xb2ria\n_START_PARAGRAPH_\nRiudaura \xc3\xa9s un petit nucli urb\xc3\xa0 que va n\xc3\xa9ixer a l\'ombra del monestir de Santa Maria. L\'estructura d\'alguns dels seus carrers \xc3\xa9s plenament medieval, per\xc3\xb2 la majoria corresponen al segle XVIII, moment en qu\xc3\xa8 es bastiren i remodelaren part dels habitatges que estructuren la pla\xc3\xa7a del Gambeto; durant la cent\xc3\xbaria seg\xc3\xbcent es remodelaren i aixecaren de nova planta algunes de les construccions situades en els carrers que desemboquen a l\' esmentada pla\xc3\xa7a.'